《和荐福寺英公新构禅堂》
唐代·丁仙芝

上人久弃世，中道自忘筌。寂照出群有，了心清众缘。

所以于此地，筑馆开青莲。果药罗砌下，烟虹垂户前。

咒中洒甘露，指处流香泉。禅远目无事，体清宵不眠。

枳闻庐山法，松入汉阳禅。一枕西山外，虚舟常浩然。

作者简介：丁仙芝，字元祯，曲阿（今江苏丹阳市）人，唐开元十三年登进士第，仕途颇波折，至十八年仍未授官，后亦仕至主簿、余杭县尉等职，好交游，其诗仅存十四首。